-Երբ առիթ եմ ունեցել շփվելու սպաների հետ, հեռացել եմ մեծ բավականությամբ ու տպավորված։ Ինձ հանդիպել են բարեկիրթ, պատրաստակամ զինվորականներ, այդ պատճառով էլ շատ բարձր կարծիքի եմ նրանց մասին։ Պաշտպանության նախկին նախարար Միքայել Հարությունյանը մի անգամ հարցրեց` ինչո՞վ կարող եմ օգնել։ Ասացի` օգնության կարիք չունեմ։ Մինուճար որդի ունեմ, պիտի անպայման ծառայի, որ հայրենասեր մարդ մեծանա, տղամարդ դառնա։ Սահման պահող բանակը արդեն մեծ գործ է անում, ու պիտի յուրաքանչյուրս օգնենք, որ այն լինի հզոր, ոգեղեն, մարտունակ, ամուր։